Държавен вестник, бр. 59, 2016 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  59
Раздел 7 „Примерен погасителен план“
1. Информацията по този раздел се посочва 
за кредитите с отложено/разсрочено плащане на 
дължимата лихва, при които дължимата лихва 
не се погасява изцяло от вноските по кредита, 
а се прибавя към стойността на неизплатената 
сума по кредита, или когато лихвеният процент 
е фиксиран за целия срок на договора за кредит.
В случаите, когато потребителят има право да 
получи актуализиран вариант на погасителния 
план, информацията за това се посочва заедно 
с условията за упражняване на това право.
2. Когато лихвеният процент може да се про­
меня през срока на кредита, кредиторът посочва 
срока, през който първоначалният размер на 
лихвения процент ще остане непроменен.
3. Таблицата с погасителния план, която 
трябва да бъде включена в този раздел, съдър­
жа следната информация: „период на плащане“ 
(например месец 1, месец 2, месец 3), „размер на 
погасителната вноска“, „дължима лихва, изпла­
щана с погасителната вноска“, „други разходи, 
включени в погасителната вноска“ (когато е 
приложимо), „сума от главницата, изплащана с 
погасителната вноска“ и „остатък по главницата 
след всяка погасителна вноска“.
4. За първата година от погасителния план 
информацията се предоставя за всяка вноска и 
за всяка колона се посочва междинен сбор към 
края на първата година. За следващите години 
данните може да се представят на годишна база. 
В края на таблицата се добавя ред, в който се 
посочва общият сбор за всяка колона. Общата 
сума, дължима от потребителя, трябва да се 
отличи ясно и да бъде представена като такава.
5. Когато лихвеният процент подлежи на 
преразглеждане и размерът на вноската след 
всяко преразглеждане не е известен, кредито­
рът може да посочи в погасителния план един 
и същ размер на вноската за целия срок на 
договора за кредита. В този случай кредиторът 
привлича вниманието на потребителя към това 
обстоятелство, като разграничава визуално 
известните суми от хипотетичните (например 
чрез използване на различен шрифт, рамки 
или цветен фон на текста). Освен това с четлив 
текст се разяснява за кои периоди представе­
ните в таблицата суми може да се променят и 
причините за това.
Раздел 8 „Допълнителни задължения“
1. В този раздел кредиторът посочва задълже­
ния, като сключване на договор за застраховка 
на недвижим имот, сключване на договор за 
застраховка „Живот“, превод на работна заплата 
по сметка при кредитора или закупуване на друг 
продукт или услуга. За всяко такова задължение 
кредиторът посочва към кого и в какъв срок то 
трябва да бъде изпълнено.
2. Кредиторът трябва да посочи срока на 
задължението, например до края на срока на 
договора за кредит. За всяко задължение кре­
диторът трябва да посочи всички дължими от 
потребителя разходи, които не са включени в ГПР.
3. Кредиторът посочва дали сключването на 
договор за предоставяне на допълнителна услуга 
е задължително условие за потребителя, за да 
получи кредита при предлаганите условия, и ако 
това е така, дали потребителят е длъжен да го 
закупи от предпочитания от кредитора доставчик 
или той може да бъде закупен от избран от по­
требителя доставчик. Когато потребителят може 
да избере доставчик на допълнителната услуга 
само при условие, че тази услуга отговаря на 
определени, посочени от кредитора минимални 
характеристики, тези характеристики се описват 
в настоящия раздел.
Когато договорът за кредит се предлага в 
пакет с други услуги, кредиторът посочва основ­
ните характеристики на тези услуги и посочва 
ясно дали потребителят има право да прекрати 
поотделно договора за кредит или за допълни­
телните услуги в пакета, както и условията и 
последиците от това, а когато е приложимо – и 
възможните последици от прекратяването на 
допълнителните услуги, които се изискват по 
договора за кредит.
Раздел 9 „Предсрочно погасяване“
1. Кредиторът посочва при какви условия 
потребителят може да погаси предсрочно, изцяло 
или частично, кредита.
2. В раздела за обезщетение за предсрочно по­
гасяване кредиторът обръща внимание на потре­
бителя за обезщетението, дължимо на кредитора, 
и когато е възможно, посочва неговия размер. 
В случаите, когато размерът на обезщетението 
зависи от различни фактори, например от размера 
на погасяваната сума или от лихвения процент, 
който е в сила към момента на предсрочното 
погасяване, кредиторът указва начина за изчис­
ляване на обезщетението и посочва максималния 
възможен размер на таксата, а когато това не е 
възможно, предоставя представителен пример, 
от който е виден размерът на обезщетението 
при различни възможни варианти.
Раздел 10 „Допълнителни характеристики“
1. Когато е приложимо, кредиторът разяснява 
възможността и условията за прехвърляне на 
кредита към друг кредитор или за учредяване 
на обезпечение върху друг недвижим имот.
2. (Когато е приложимо) Допълнителни ха­
рактеристики: Когато кредитът съдържа някоя 
от характеристиките по т. 5, тези характеристики 
се посочват в настоящия раздел заедно с кратко 
пояснение относно: обстоятелствата, при които 
потребителят може да ползва дадена характерис­
тика, всички условия, свързани с тази характе­
ристика, дали наличието на характеристиката 
като част от условията по кредита означава, че 
потребителят няма да се ползва от защита по 
силата на закон или на друга защита, която е 
свързана със съответната характеристика, както 
и относно лицето, предлагащо тази характерис­
тика (ако е различно от кредитора). 
3. Ако съответната характеристика се отнася 
до допълнителен кредит, в настоящия раздел 
на потребителя се разяснява следното: общият 
размер на кредитите (включително на кредита,